شه‌فه‌ق نيوز/ نه‌ته‌وه‌يل يه‌كگرتگ ئاشكراى زه‌خمداربوين سێ كه‌س كرد له‌ئاكام بۆردومانيگ وه‌ هاوه‌ن ئه‌را بان بنگه‌ سه‌ره‌كيه‌گه‌ێ له‌ مه‌قاديشۆ پايته‌خت سۆماڵ ك بڕيگ بزووتنه‌وه‌يگ جايه‌ڵه‌يل تونڕه‌و وه‌رپرسيارێتى ئه‌و بوردمانه‌ گرته‌ خوه‌ێ.
نه‌ته‌وه‌يل يه‌كگرتگ له‌ به‌ياننامه‌يگ ك شه‌فه‌ق نيوز ئاگادارێ بوێ، وت: هه‌فت هاوه‌ن كه‌فته‌سه‌ ناو بنگه‌گه‌مان له‌ مه‌قاديشۆ و بويه‌سه‌ هووكار زه‌خمداركردن سێ كارمه‌ند، وه‌لێ هه‌رسێگيان زه‌خمه‌يليان مه‌ترسى نه‌يرێد.
بزووتنه‌وه‌ى جايه‌ڵه‌يل ياخيبوێ يه‌كسه‌ر دوياى بۆردومانه‌گه‌ ئاشكراى وه‌رپرسيارێى ئه‌و په‌لاماره‌ كردن و گرته‌ێ خوه‌ێ.
جى باسه‌، ئى بزووتنه‌وه‌ دوياى ده‌ركردنى له‌ مه‌قاديشۆ له‌ ساڵ 2011 زوورم ئه‌و خاكه‌يله‌ له‌ده‌سدا ك له‌ژير ده‌سڵاتى بوێن، وه‌لێ هيمان تائيسه‌يش بڕێگ ناوچه‌ى عه‌شايرى وه‌ده‌سيه‌و مه‌ندگه‌و جارجاريگ په‌لاماره‌يل خوه‌يكوشى و كاره‌يل تر ئه‌نجام ئه‌ياد دژ حكومه‌ت و بنگه‌يل سه‌ربازى و ئه‌منى و شوونه‌يل تر مه‌ده‌نى.
